**Forslag til årsmøtet i Cerebral Parese-foreningen Trøndelag 19. mars 2018**

# Disponering av overskudd fra 2017

**Bakgrunn:**

CP-foreningen Trøndelag fikk i 2017 et overskudd (se egen årsmøtesak om godkjenning av regnskap). I høstferien 2018 arrangerer foreningen tur til Solgården i Spania. Styret har vedtatt at foreningen dekker halve kostnaden for reise og opphold for medlemmer med diagnose som deltar på turen. Styret ønsker å øke foreningens bidrag til denne gruppen og foreslår at overskuddet fra 2017 brukes til dette. Det vil innebære at medlemmer med diagnose ikke skal betale mer enn det som allerede er betalt inn ved påmelding. Resten dekkes av foreningen.

Styret fremmer følgende forslag:

**Forslag til vedtak:**

CP-foreningen Trøndelags overskudd fra 2017 disponeres til foreningens planlagte tur til Solgården i Spania i høstferien 2018. Midlene skal brukes til å redusere kostnaden for oppholdet for medlemmer med diagnose. Medlemmer med diagnose vil med dette ikke betale mer for reisen enn det som allerede er innbetalt ved påmelding.